Kampanja protiv hepatitisa B
U San Francisku, gradu sa velikom azijskom populacijom, pokrenuta kampanja za iskorenjivanje hepatitisa B koji najčešće napada Azijate
Greg Žang, star 46 godina, oporavlja se od nedavne operacije kojom mu je uklonjen tumor sa jetre ... koji je posledica njegove dugotrajne infekcije hepatitisom B. kaže Žangov hirurg, doktor Samjuel So, direktor Centra za bolesti jetre na univerzitetu Stenford. Virus hepatitisa B pronadjen je u krvi i telesnim tečnostima. Mnogi ljudi mogu da žive sa virusom i da se nikada ne razbole, ali se kod 25 odsto inficiranih razvije ozboljno oštećenje jetre ili rak. Virus može da se prenese putem nezaštićenog seksualnog odnosa i putem nesterilisanih igala za injekcije, ali većina ljudi koji pate od te bolesti inficira se pri rodjenju od svoje majke. Žang i njegov mladji brat Hajang rodjeni su u Kini, jednoj od nekoliko azijskih zemalja u kojima je bolest veoma rasprostranjena. Hajang je preminuo od ubrzanog raka jetre ubrzo nakon što mu je uspostavljena dijagnoza. Američka fondacija za bolesti jetre saopštila je da svaki deseti Amerikanac azijskog porekla ima virus, bolest koja ima deset puta više šansi da pogodi Amerikance azijskog porekla od ostalih etničkih grupa. A, u San Francisku trećinu stranovništva čine gradjani azijskog porekla. Gradska kampanja za iskorenjivanje hepatitisa B nudi besplatno testiranje, vakcinaciju i lečenje. Protiv hepatitisa B ne postoji lek, ali virus može da se drži pod kontrolom uz pomoć antiviralnih lekova. Oni koji su inficirani trebalo bi da jednom godišnje odu na snimanje ultrazvukom i testiraju krv radi ranog otkrivanja raka jetre. Novorodjene bebe trebalo bi da prime vakcinu tokom prvog dana života da bi se sprečilo prenošenje virusa od majke, a zatim još dve pune doze vakcine tokom prvih šest meseci za sticanje potpunog imuniteta. Podizanje svesti javnosti je drugi deo kampanje. Kontroverzna reklama na televiziji i na bilbordima prikazuje deset azijskih lepotica i postavlja pitanje koja od njih zaslužuje da umre. Hepatitis B takodje prati i stigma i to je ono na čemu članica kalifornijske skupštine Fiona Ma iz San Franciska vredno radi da bi promenila. Ona je i sama inficirana hepatitisom B. , priča Fiona Ma. Ali doktor So, čija je tašta preminula od raka jetre, kaže da je promena stava samo početak. On naglašava da druge bolesti dobijaju veću pažnju javnosti i samim tim i više novca. , objašnjava So. Trenutno, bitka protiv hepatitisa B je koncentrisana u zajednicama sa velikom azijskom populacijom. Drugi gradovi, uključujući Filadelfiju, Vašington i Los Andjeles, planiraju da iskoriste program San Franciska kao model.